CELEX: C2006/048/09
Language: lv
Date: 2006-02-25 00:00:00
Title: Tiesas spriedums (otrā palāta)  2006. gada 10. janvārī  lietā C-147/04 ( Conseil d'État  lūgums sniegt prejudiciālu nolēmumu):  De Groot en Slot Allium BV ,  Bejo Zaden BV  pret  Ministre de l'Économie, des Finances et de l'Industrie ,  Ministre de l'Agriculture, de l'Alimentation, de la Pêche et des Affaires rurales  (Direktīva 70/458/EEK — Dārzeņu sēklu tirdzniecība — 2. pants — Direktīva 92/33/EEK — Tirdzniecība ar dārzeņu stādāmo un pavairošanas materiālu, kas nav sēklas — II pielikums — Dārzeņu sugu šķirņu kopējais katalogs — Valsts tiesiskais regulējums, kas paredz šalošu nosaukuma izmantošanu tirdzniecībā tikai veģetatīvās pavairošanas ceļā iegūtajām šalošu šķirnēm — EKL 28. pants — Patērētāju aizsardzība)

25.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 48/5
            
         
      TIESAS SPRIEDUMS
   
   (otrā palāta)
   2006. gada 10. janvārī
   lietā C-147/04 (Conseil d'État lūgums sniegt prejudiciālu nolēmumu): De Groot en Slot Allium BV, Bejo Zaden BV pret Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales
       (1)
   
   (Direktīva 70/458/EEK - Dārzeņu sēklu tirdzniecība - 2. pants - Direktīva 92/33/EEK - Tirdzniecība ar dārzeņu stādāmo un pavairošanas materiālu, kas nav sēklas - II pielikums - Dārzeņu sugu šķirņu kopējais katalogs - Valsts tiesiskais regulējums, kas paredz šalošu nosaukuma izmantošanu tirdzniecībā tikai veģetatīvās pavairošanas ceļā iegūtajām šalošu šķirnēm - EKL 28. pants - Patērētāju aizsardzība)
   (2006/C 48/09)
   tiesvedības valoda — franču
   Lietā C-147/04 par lūgumu sniegt prejudiciālu nolēmumu atbilstoši EKL 234. pantam, ko Conseil d'État (Francija) iesniedza ar lēmumu, kas pieņemts 2004. gada 4. februarī un kas Tiesā reģistrēts 2004. gada 22. martā, tiesvedībā De Groot en Slot Allium BV, Bejo Zaden BV pret Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales, piedaloties Comité économique agricole régional fruits et légumes de la Région Bretagne (Cerafel), Tiesa (otrā palāta) šādā sastāvā: palātas priekšsēdētājs K. V. A. Timmermans [C. W. A. Timmermans], tiesneši J. Makarčiks [J. Makarczyk], K. Gulmans [C. Gulmann], Dž. Arestis [G. Arestis] (referents) un J. Klučka [J. Klučka], ģenerāladvokāts D. Ruiss-Harabo Kolomers [D. Ruíz-Jarabo Colomer], sekretāre K. Štranca [K. Sztranc], administratore, 2006. gada 10. janvarī ir pasludinājusi spriedumu, kura rezolutīvā daļa ir šāda:
   Padomes 1970. gada 29. septembra Direktīva 70/458/EEK par dārzeņu sēklu tirdzniecību, kas ir grozīta ar 1988. gada 13. jūnija Padomes Direktīvu 88/380/EEK, iestājas pret šķirņu “ambition” un “matador” kā sēklu šķirņu iekļaušanu Kopējā katalogā šalošu grupā;
   EKL 28. pants iestājas pret tādu valsts tiesisko regulējumu kā 1990. gada 17. maija lēmums par šalošu tirdzniecību, kas ar nosaukumu “šalotes” atļauj tikai veģetatīvās pavairošanas ceļā iegūtu dārzeņu tirdzniecību, izslēdzot no sēklām iegūtos dārzeņus, kurus ražo un tirgo ar šo pašu nosaukumu citās dalībvalstīs.
   
      (1)  OV C 106, 30.04.2004.